《花县霞觞八景为王明府赋》
明代·李孙宸

尝读道书言，兹山大有天。霞光建标起，赤城紫气连。

中有神仙人，跨鹤淩苍烟。苍烟不可扪，遗响九皋传。

会当排阊阖，霓裳朝至尊。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。